CELEX: 52016PC0282
Language: mt
Date: 2016-05-24
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed, f’isem l-Unjoni Ewropea, fi ħdan il-Kumitat Konġunt stabbilit bil-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji rigward it-talba tal-Georgia biex ssir Parti Kontraenti ta' dik il-Konvenzjoni

IL-KUMMISSJONI EWROPEA
            Brussell, 24.5.2016
            COM(2016) 282 final
            2016/0147(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed, f’isem l-Unjoni Ewropea, fi ħdan il-Kumitat Konġunt stabbilit bil-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji rigward it-talba tal-Georgia biex ssir Parti Kontraenti ta' dik il-Konvenzjoni
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               •Ir-raġunijiet għall-proposta u l-għanijiet tagħha
            
            
               Il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
                  1
                (minn hawn 'il quddiem 'il-Konvenzjoni') tistabbilixxi dispożizzjonijiet dwar l-oriġini ta’ prodotti kkummerċjati skont il-Ftehimiet rilevanti konklużi bejn il-Partijiet Kontraenti.
            
            
               L-Artikolu 5(1) tal-Konvenzjoni jistipula li parti terza tista' ssir Parti Kontraenti tal-Konvenzjoni, dment li l-pajjiż jew it-territorju kandidat ikollu fis-seħħ ftehim ta' kummerċ ħieles, li jkun jipprevedi regoli preferenzjali tal-oriġini, ma’ mill-inqas waħda mill-Partijiet Kontraenti. L-Artikolu 2(2) tal-Konvenzjoni jistipula li, għall-finijiet tal-Konvenzjoni, 'parti terza' tfisser kwalunkwe pajjiż jew territorju ġar li mhux Parti Kontraenti.
            
            
               Fit-23 ta' Settembru 2015 il-Georgia ppreżentat it-talba tagħha bil-miktub għall-adeżjoni mal-Konvenzjoni lid-depożitarju tal-Konvenzjoni (is-Segretarjat Ġenerali tal-Kunsill tal-UE).
            
            
               L-awtoritajiet tal-Georgia jikkonfermaw li l-Georgia għandha ftehim ta' kummerċ ħieles ma’ Partijiet Kontraenti, jiġifieri l-UE u t-Turkija. Bħala konsegwenza, il-Georgia tikkonforma mal-kundizzjoni stabbilita fl-Artikolu 5(1) tal-Konvenzjoni biex issir Parti Kontraenti. 
            
            
               It-talba għandha għalhekk tiġi ppreżentata lill-Kumitat Konġunt tal-Konvenzjoni b’applikazzjoni tal-Artikolu 4(3)(b) tagħha għall-adozzjoni ta’ Deċiżjoni li tistieden lill-Georgia biex taderixxi mal-Konvenzjoni. Il-pożizzjoni li għandha tittieħed mill-UE fi ħdan il-Kumitat Konġunt għandha tiġi stabbilita mill-Kunsill.
            
            
               Skont il-Kummissjoni, l-adeżjoni tal-Georgia ma teħtieġ l-ebda miżura ta' tranżizzjoni kif imsemmi fl-Artikolu 4(3)(c) tal-Konvenzjoni.
            
            
               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ
            
            
               •Il-bażi ġuridika
            
            
               Il-bażi ġuridika tad-Deċiżjoni tal-Kunsill hija l-ewwel subparagrafu tal-Artikolu 207(4) flimkien mal-Artikolu 218(9) tat-Trattat dwar il-Funzjonament tal-Unjoni Ewropea.
            
            
               •Is-sussidjarjetà (għal kompetenza mhux esklużiva) 
            
            
               Il-proposta hi fil-kompetenza esklużiva tal-Unjoni.
            
            
               •L-għażla tal-istrument
            
            
               L-istrument li qed jiġi propost: Deċiżjoni tal-Kunsill.
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Il-konsultazzjonijiet mal-partijiet ikkonċernati
            
            
               Il-Partijiet Kontraenti tal-Konvenzjoni u l-Istati Membri ġew infurmati b’din it-talba waqt il-laqgħa tal-Kumitat Konġunt tal-Konvenzjoni tal-25 ta' Novembru 2015.
            
         
         
            
               •
                     Il-ġbir u l-użu tal-għarfien espert
            
            
               Ma kienx meħtieġ li jintalab għarfien espert estern. 
            
            
               •
                     Valutazzjoni tal-impatt
            
            
               Barra minn hekk, ma kienx meħtieġ li titwettaq valutazzjoni tal-impatt, minħabba li l-adeżjoni ta’ parti terza mal-Konvenzjoni hija soġġetta biss għall-kundizzjoni li din ikollha fis-seħħ ftehim ta' kummerċ ħieles ma’ mill-inqas waħda mill-Partijiet Kontraenti tal-Konvenzjoni.
            
            
               2016/0147 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-pożizzjoni li għandha tittieħed, f’isem l-Unjoni Ewropea, fi ħdan il-Kumitat Konġunt stabbilit bil-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji rigward it-talba tal-Georgia biex ssir Parti Kontraenti ta' dik il-Konvenzjoni
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4) flimkien mal-Artikolu 218(9) tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)Il-Konvenzjoni Reġjonali dwar ir-regoli preferenzjali ta’ oriġini pan-Ewro-Mediterranji
                  2
                (il-"Konvenzjoni") daħlet fis-seħħ fl-1 ta’ Diċembru 2012.
            
            
               (2)L-Artikolu 5(1) tal-Konvenzjoni jistipula li parti terza tista' ssir Parti Kontraenti tal-Konvenzjoni, dment li l-pajjiż jew it-territorju kandidat ikollu fis-seħħ ftehim ta' kummerċ ħieles, li jkun jipprevedi regoli preferenzjali tal-oriġini, ma’ mill-inqas waħda mill-Partijiet Kontraenti.
            
            
               (3)Fit-23 ta' Settembru 2015 il-Georgia ppreżentat talba bil-miktub għall-adeżjoni mal-Konvenzjoni lid-depożitarju tal-Konvenzjoni.
            
            
               (4)Il-Georgia għandha fis-seħħ ftehim ta' kummerċ ħieles ma’ żewġ Partijiet Kontraenti tal-Konvenzjoni, jiġifieri t-Turkija u l-UE, u tikkonforma mal-kundizzjoni stabbilita fl-Artikolu 5(1) tal-Konvenzjoni biex issir Parti Kontraenti.
            
            
               (5)Skont l-Artikolu 4(3)(b) tal-Konvenzjoni l-Kumitat Konġunt għandu jadotta permezz ta’ deċiżjoni stediniet lil partijiet terzi biex jaderixxu mal-Konvenzjoni.
            
            
               (6)Il-pożizzjoni tal-Unjoni fi ħdan il-Kumitat Konġunt għandha tkun li tivvota favur deċiżjoni li tistieden lill-Georgia biex taderixxi mal-Konvenzjoni, 
            
            
               ADOTTA DIN ID-DEĊIŻJONI: 
            
            
               Artikolu 1
            
         
         
            
               Il-pożizzjoni li se tiġi adottata mill-Unjoni Ewropea fi ħdan il-Kumitat Konġunt tal-Konvenzjoni Reġjonali dwar ir-regoli tal-oriġini preferenzjali Pan-Ewro-Mediterranji, rigward it-talba tal-Georgia biex issir Parti Kontraenti ta' dik il-Konvenzjoni, għandha tkun ibbażata fuq l-abbozz ta' Deċiżjoni tal-Kumitat Konġunt anness ma’ din id-Deċiżjoni. 
            
            
               Tibdiliet minuri fl-abbozz ta' Deċiżjoni jistgħu jiġu miftiehma mir-rappreżentanti tal-Unjoni fil-Kumitat Konġunt mingħajr deċiżjoni ulterjuri tal-Kunsill.
            
            
               Artikolu 2
            
            
               Wara l-adozzjoni tagħha, id-Deċiżjoni tal-Kumitat Konġunt għandha tiġi ppubblikata f'Il-Ġurnal Uffiċjali tal-Unjoni Ewropea.
            
            
               Artikolu 3
            
            
               Din id-deċiżjoni tidħol fis-seħħ fid-data tal-adozzjoni tagħha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  ĠU L 54, 26.2.2013, p. 4.
               
               
                  
                     (2)
                  ĠU L 54, 26.2.2013, p. 4.
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 24.5.2016
            COM(2016) 282 final
            ANNESS
            tal-
            Proposta għal Deċiżjoni tal-Kunsill
            dwar il-pożizzjoni li għandha tittieħed, f’isem l-Unjoni Ewropea, fi ħdan il-Kumitat Konġunt stabbilit bil-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji rigward it-talba tal-Georgia biex ssir Parti Kontraenti ta' dik il-Konvenzjoni
            
               
         
         
            
               HEMŻA
            
            
               Abbozz ta' 
               DEĊIŻJONI TAL-KUMITAT KONĠUNT TAL-KONVENZJONI REĠJONALI dwar ir-regoli preferenzjali tal-oriġini pan-Ewro-Mediterranji 
            
            
               Nru
            
            
               ta' 
            
            
               rigward it-talba tal-Georgia biex issir Parti Kontraenti tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
            
            
               Il-Kumitat Konġunt,
            
            
               Wara li kkunsidra il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
                  1
               , minn hawn 'il quddiem 'il-Konvenzjoni',
            
            
               Billi:
            
            
               (1)L-Artikolu 5(1) tal-Konvenzjoni jistipula li parti terza tista' ssir Parti Kontraenti tal-Konvenzjoni, dment li  il-pajjiż jew it-territorju kandidat ikollu fis-seħħ ftehim ta' kummerċ ħieles, li jkun jipprevedi regoli preferenzjali tal-oriġini, ma’ mill-inqas waħda mill-Partijiet Kontraenti.
            
            
               (2)Fit-23 ta' Settembru 2015 il-Georgia ppreżentat talba bil-miktub għall-adeżjoni mal-Konvenzjoni lid-depożitarju tal-Konvenzjoni.
            
            
               (3)Il-Georgia għandha ftehim ta' kummerċ ħieles fis-seħħ ma' żewġ Partijiet Kontraenti tal-Konvenzjoni u tikkonforma mal-kundizzjoni stabbilita fl-Artikolu 5(1) tal-Konvenzjoni biex issir Parti Kontraenti.
            
            
               (4)L-Artikolu 4(3)(b) tal-Konvenzjoni jistipula li l-Kumitat Konġunt għandu jadotta permezz ta’ Deċiżjoni stediniet lil partijiet terzi biex jaderixxu mal-Konvenzjoni,
            
            
               IDDEĊIEDA KIF ĠEJ:
            
            
               Artikolu 1
            
            
               Il-Georgia għandha tiġi mistiedna taderixxi mal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji.
            
            
               Artikolu 2
            
            
               Din id-Deċiżjoni tidħol fis-seħħ fil-jum tal-adozzjoni tagħha.
            
            
               Magħmul fi Brussell,
            
            
                  Għall-Kumitat Konġunt
            
         
         
            
                  Il-President
            
            
         
         
            
                  
                     (1)
                  ĠU L 54, 26.2.2013, p. 4.